Преюдициално запитване, отправено от Софийски градски съд (България) на 23 май 2018 година – наказателно производство срещу АК
(Дело C-335/18)
Език на производството: български
Запитваща юрисдикция
Софийски градски съд
Страна в главното производство
АК
Преюдициални въпроси
1.    Дали разпоредбата на чл. 4, пар. 2 от Регламент 1889/20051 г. на ЕП и СЕС следва да се тълкува в смисъл, че позволява национално законодателство, което да предвижда автоматично отнемане в полза на държавата на задържана недекларирана по надлежния ред сума, пренасяна през външна граница на ЕС, като последица единствено от недекларираното на сумата и без това отнемане да е необходимо за установяване на произхода на съответната сума.
2.    Дали разпоредбата на чл. 9, пap. 1 от Регламент 1889/2005 г. на ЕП и СЕС следва да се тълкува в смисъл, че допуска национално законодателство, което за посоченото във въпрос 1 деяние, наред с наказанията лишаване от свобода до пет години или глоба в размер на една пета от стойността на престъплението, да предвижда като задължително и отнемане на предмета на престъплението в полза на държавата, без да има значение произхода на недекларираната сума.
____________
1 Регламент (ЕО) 1889/2005 на Европейския парламент и на Съвета от 26 октомври 2005 година относно
контрола на пари в брой, които се внасят и изнасят от Общността
OB 2005, L 309, стр. 9; Специално българско издание: глава 19, том 7, стр. 238